<classify> Utafiti umebaini kuwa asilimia kubwa ya wanawake matajiri wanaishi kivyao bila wachumba. Kwa sababu moja ama nyingine, baadhi hawajaolewa kabisa huku wengine wameamua kutoroka ndoa zao hata baada ya kuolewa kwa muda na kujaliwa wana. Ingawa wengi ambao wameionja maisha ya ndoa hudai kuwa yana utamu wa aina yake, kunao wengi ambao kamwe hawakubaliani na wazo hili. Wapo wengi kina dada ambao wameamua kuishi bila wachumba, sababu kuu ikiwa ni hawataki kuwa chini himaya ya mtu mwengine. Wanadada sampuli huu huhitaji uhuru wa kufanya lolote watakalo kila wanapotaka bila kuwekewa vikwazo fulani. Ukiwa kwenye ndoa basi bila shaka utakubaliana nami kuwa mkeo hawezi akafanya kila analotaka kufanya bila ya mazungumzo na mchumba, anapofanya hivyo,mara nyingi mume huhisi kuwa hajapewa heshima yake kama mkuu wa boma. Si hilo tu, wengi wa wanawake hupata usaidizi wa kihele kutoka kwa waume wao, na katika hali hii mwanamke akiwa tayari ana utajiri, anahisi kuwa anaweza kuyafanya mambo yake kivyake bila kuhitaji ushauri ama usaidizi wa kifedha kutoka kwa mume. Kwa kawaida mtu anapokuwa tajiri, kiburi huanza kuingia na kujihisi kuwa mtu wa hadhi ya juu. Wanaume huhisi kuwa wao ndio lazima wawe viongozi hata mkono ukiwa mtupu, sababu hii huwafanya wanawake kuamua kushi kivyao ili kupata uhuru wa kufanya kila wanalotaka pasi kuulizwa. Wengi wa matajiri hawa huchukua muda mwingi kufanikisha kisomo chao, anapomaliza masomo yake, umri wake unakuwa umesonga na kijana ambaye huweza kumuoa hapatikani maana wana wogo wa kumuoa mtu mwenye kisomo na utajiri kumshinda. Wengi ambao wana uwezo wa kifedha wa kuwaoa katika umri huu tayari wana wake na wanachotafuta ni mke wa pili, Je atakubali kuolewa mke wa pili? La hasha. Isitoshe, inadaiwa kuwa wanadada hawa huhitaji waume wenye hadhi sawa na wao na hivyo hawako tayari kuwakubali mume hivi hivi, wao kwa upande mwingine wanaume ambao wangependelea kuwaoa hawana hisia zao.  <topic>: burudani 